बेटी बचाओ जन जागरण अभियान के तहत स्थानीय गांधी बालिका विद्यालय में मिनाक्षी सैन की अध्यक्षता में आयोजित संगोष्ठी में गर्भस्थ शिशु संरक्षण समिति के अध्यक्ष करणीदान मंत्री ने उपस्थित छात्राओं को सम्बोधित करते हुए भु्रण हत्या के बारे में अनेक प्रकार की जानकारी दी।
मंत्री ने लड़कियों की घटती संख्या पर खेद व्यक्त करते हुए कहा कि लगातार लड़कियों की संख्या में कमी आने से मनुष्य का अस्तित्व की संकट में आ जायेगा तथा मौसी, बुआ, ताई, भाभी जैसे कईं रिश्ते ही समाप्त हो जायेंगे। संगोष्ठी को सचिव दाऊलाल त्रिवेदी, चन्द्रप्रभा सोनी ने भी सम्बोधित किया। मीना कालोया, पूनम जांगीड़, उर्मिला प्रजापत, सुमन गोठडिय़ा, नीतू सोनी एवं माया शर्मा ने भी अपने विचार व्यक्त किये। संचालन सरिता भडाना ने किया। संस्था प्रधान मिनाक्षी सैन ने अध्यक्षीय उद्बोधन में सभी का धन्यवाद ज्ञापित किया।